Edith Pargeter

I Edith Mary Pargeter  (28 ya ing Septiembre 1913 – 14 ya ing Octubre 1995) a kilála múrin king kayang talipanpan a Ellis Peters, métung yang Ingles a talasúlat da reng obra karéng miáyaliwang categoria, lakwas na king kasalésáyan ampong katsang pangkasalésáyan (historical fiction), at párangalan dé múrin karéng kayang líkas da réng clasicong Checo (Czech). Píkabaluan yang díli karéng kayang murder mystery, pangkasalésáyan man ó modernu, lakwas na ing kayang serieng detective a míbílí anyang Edad Media (medieval), ing The Cadfael Chronicles.